**Mulțumire**

*Claudiu Românu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pentru că sunt sănătos,

Pentru că aici trăiesc,

Pentru graiul cel sfătos,

Doamne, Ție-Ți mulțumesc!

Pentru că sunt liniștit,

Pentru că pot să iubesc,

Pentru văzul dăruit,

Doamne, Ție-Ți mulțumesc!

Pentru că am alinare,

Pentru că pot să pășesc,

Vin la Tine cu-nchinare,

Doamne, Ție-Ți mulțumesc!

Pentru că faci o dreptate,

Pentru că pot să gândesc,

Pentru soră, pentru frate,

Doamne, Ție-Ți mulțumesc!

Pentru lucruri păcătoase,

Pentru că sunt mic, greșesc,

Iară Tu, mă ierți, Hristoase

Doamne, Ție-Ți mulțumesc!

Pentru somn și liniștire,

Pentru că mă și trezesc,

Pentru că am mântuire,

Doamne, Ție-Ți mulțumesc!

Pentru părinți și bunici,

Cu gând bun mă pregătesc,

Pentru fapte foarte mici,

Doamne, Ție-Ți mulțumesc!

Și pentru dușmanul meu,

Putere am să-l ocolesc,

Vin la Tine cu mult greu,

Doamne, vin să-Ți mulțumesc!